S-184/2009

Mál þetta, sem þingfest var 14. maí 2009 og dómtekið samdægurs, er höfðað með ákæru lögreglustjórans á Selfossi, dagsettri 25. mars 2009, á hendur M-kk-þgf K-kk-þgf, kt. 000000-0000, Laugavegi 139, Reykjavík

fyrir líkamsárás

með því að hafa, aðfaranótt sunnudagsins 3. júní 2007 að Setbergi 29, Þorlákshöfn, slegið B-kk-þf Þ-kk-þf, kt. 000000-0000, eitt högg í andlitið, með þeim afleiðingum að B-kk-nf hlaut bólgur og mar á hægri auga.

Er brot þetta talið varða við 1. mgr. 217. gr. almennra hegningarlaga, nr. 19/1940, sbr. 10. gr. laga nr. 20/1981.

Þess er krafist að ákærði verði dæmdur til refsingar og til greiðslu alls sakarkostnaðar.

Í málinu gerir Ó-kk-nf S-kk-nf hrl. f.h. brotaþola kröfu um að ákærða verði með dómi gert að greiða honum skaðabætur samtals að fjárhæð 412.050 krónur, auk vaxta.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig lagaatriði og ákvörðun viðurlaga.

Ákærði hefur játað brot sitt fyrir dómi. Er játning hans í samræmi við önnur gögn málsins og verður hann því sakfelldur fyrir brotið.

Ákærði hefur unnið til refsingar skv. ákvæði 1. mgr. 217. gr. almennra hegningarlaga sem vísað er til í ákæru. Með dómi héraðsdóms, sem kveðinn var upp hinn 21. október sl., var ákærði fundinn sekur um tvær líkamsárásir skv. 1. mgr. 217. gr. almennra hegningarlaga og gert að sæta fangelsi í 3 mánuði, skilorðsbundið í 2 ár. Ákærði áfrýjaði þeim dómi en hann hefur nú fallið frá þeirri áfrýjun. Brot það sem ákærði hefur verið sakfelldur fyrir í þessu máli var framið fyrir uppkvaðningu framangreinds dóms. Verður sá dómur því tekinn upp eftir reglum 60. gr. laga nr. 19/1940 og refsing ákærða því ákveðin í einu lagi með vísan til 78. gr. laga nr. 19/1940, sbr. 77. gr. Samkvæmt því þykir refsing ákærða hæfilega ákveðin fangelsi í 4 mánuði. Eftir atvikum þykir rétt að fresta fullnustu refsingarinnar og falli hún niður að þremur árum liðnum frá birtingu dómsins haldi ákærði almennt skilorð 57. gr. almennra hegningarlaga.

Af hálfu brotaþola, B-kk-ef Þ-kk-ef, er þess krafist að ákærði greiði honum miskabætur að fjárhæð 300.000 krónur, að viðbættum vöxtum, auk lögmannskostnaðar við að halda kröfunni fram. Fallist er á að ákærði hafi með broti sínu fellt á sig skyldu til greiðslu miskabóta skv. 26. gr. skaðabótalaga. Þykja þær hæfilega ákveðnar 100.000 krónur, að viðbættum vöxtum eins og segir í dómsorði. Þá verður ákærða gert að greiða brotaþola 111.552 krónur, að meðtöldum virðisaukaskatti, vegna lögmannskostnaðar.

Ákærði greiði 10.510 krónur vegna útlagðs sakarkostnaðar samkvæmt yfirliti lögreglustjóra.

Dóm þennan kveður upp Á-kk-nf M-kk-nf héraðsdómari.

Dómsorð:

Ákærði, M-kk-nf K-kk-nf, sæti fangelsi í 4 mánuði, en fresta skal fullnustu refsingarinnar og falli hún niður að þremur árum liðnum frá birtingu dómsins haldi ákærði almennt skilorð 57. gr. almennra hegningarlaga.

Ákærði greiði B-kk-þgf Þ-kk-þgf 211.552 krónur ásamt vöxtum skv. 8. laga nr. 38/2001 um vexti og verðtryggingu af 100.000 krónum frá 3. júní 2007 til 9. júní 2009, en með dráttarvöxtum skv. 1. mgr. 6. gr. sömu laga af 211.552 krónum frá þeim degi til greiðsludags.

Ákærði greiði 10.510 krónur í útlagðan sakarkostnað.